Daniel-André Tande

Daniel-André Tande (født 1994) er en norsk skihopper som representerer Kongsberg IF og Flying Team Vikersund. Han er fire ganger verdensmester i skiflyging, individuelt i 2018 og lagkonkurranse i 2016, 2018 og 2020.

 Karriere 
Han deltok i Junior-VM på ski 2013, der han kom på femteplass i lagkonkurransen og 32.-plass individuelt. Han deltok i Hopp-NM i 2013, der han fikk bronse i lagkonkurransen. Individuelt fikk han sjetteplass i stor bakke.NRK.no - Bardal vant NM med over 20 (!) poeng, besøkt 5. februar 2014.

I sesongen 2013–14 debuterte Tande også i verdenscupen i skihopping, der han hadde femteplass i laghopp og femtendeplass individuelt som beste plasseringer. I månedsskiftet januar/februar 2014 deltok han i Junior-VM på ski 2014. Der kom det norske laget på tredjeplass i laghopp, og laget bestod av Tande, Johann André Forfang, Hans Petter Bergquist og Mats Berggaard.NRK.no - Norsk lagbronse i junior-VM i hopp, besøkt 5. februar 2014. Individuelt kom han på 14.-plass i 90-metersbakken, av 71 deltakere.

I en ren duell om sisteplass blant de norske skihoppernes OL-tropp for 2014 for herrer i NM i skihopping i stor bakke mellom Tande og Tom Hilde, ble Tande tatt ut for Norge til Vinter-OL 2014 i Sotsji. Tande ble ubrukt reserve i Sotsji, men deltok i offisielle treningsomganger.

22. november 2015 tok Tande sin første og Norges 99. verdenscupseier på Vogtland Arena i Klingenthal i Verdenscupen i skihopping 2015/16.

Tande ble verdensmester i skiflyging i laghopp i VM 2016 i Kulm, sammen med Anders Fannemel, Johann André Forfang og Kenneth Gangnes.

I Hoppuka 2016/17 ble Tande nummer fire i åpningsrennet i Oberstdorf, og han vant nyttårshopprennet i Garmisch-Partenkirchen og rennet i Innsbruck. Tande ledet sammenlagt før avslutningsrennet i Bischofshofen, men mislyktes i det siste hoppet og ble nummer tre sammenlagt i hoppuka. Det viste seg at det mislykkede sistehoppet på 117 meter skyldes en utstyrsfeil.

I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Anders Fannemel og Andreas Stjernen.Stöckl om sølvhoppet: – Her skal det være umulig å stå NRK

I VM i skiflyging 2018 i Oberstdorf ble han verdensmester, etter at fjerdeomgangen måtte avlyses pga. sterk vind og snøfall. Dagen etter tok han gull i lagkonkurransen, sammen med Robert Johansson, Andreas Stjernen og Johann André Forfang.

I Vinter-OL 2018 i Pyeongchang ble han nummer seks i normalbakke, nummer fire i stor bakke, og han hoppet på det norske laget som tok gull i laghopp. De øvrige tre på laget var Andreas Stjernen, Johann André Forfang og Robert Johansson.

Tande ble verdensmester i skiflyging i laghopp i VM 2020 i Planica, sammen med Johann André Forfang, Robert Johansson og Halvor Egner Granerud. I 2020 ble han norsk mester i liten bakke i Midtstubakken og ble tildelt kongepokalen.Tande tok sin første kongepokal: – Kanskje noe av det jeg er stoltes av. Dagsavisen. Besøkt 19. april 2021.

i 2021 hadde Tande et fall i skiflygingsbakken i Planica. Han ble lagt i et kunstig koma i Slovenia.

Han har vunnet minst 8 ganger fra 2015 til 2019.

 Verdensmesterskap 
+VM i skiflygingStedIndividueltLagkonkurranse  2016 Bad Mitterndorf 18.-plass Gull  2018 Oberstdorf Gull Gull  2020 Planica 13.-plass Gull

 Deltakelser i verdenscupen 
 Sju seiere og atten pallplasseringer individuelt 
 Sesong Dato Sted Øvelse Plass2015/16 22. november 2015    Klingenthal, Tyskland  HS140  1.19. februar 2016    Lahtis, Finland  HS130  2.22. februar 2016    Kuopio, Finland  HS130  2.28. februar 2016    Almaty, Kasakhstan  HS140  3.2016/1726. november 2016 Ruka, FinlandHS1422.4. desember 2016 Klingenthal, TysklandHS1402.10. desember 2016 Lillehammer, NorgeHS1382.1. januar 2017 Garmisch-Partenkirchen, Tyskland HS1401.4. januar 2017 Innsbruck, Østerrike HS1301.2017/182. desember 2017 Nizjnij Tagil, RusslandHS342.10. desember 2017 Titisee-Neustadt, TysklandHS1423.4. januar 2018 Innsbruck, ØsterrikeHS1302.13. januar 2018 Bad Mitterndorf, ØsterrikeHS2352.3. februar 2018 Willingen, Tyskland HS1451.11. mars 2018 Oslo, Norge HS1341.2019/20 24. november 2019    Wisła, Polen  HS134  1.30. november 2019 Ruka, Finland HS1421.4. januar 2020 Innsbruck, ØsterrikeHS1283.

 Sammenlagtplasseringer i verdenscupen 
 Sesong  Plassering  Poeng 2013/14  64.  30 2014/15  45.  81 2015/16  7.  985 2016/17  3.  1201 2017/18  3.  985 2018/19  35.  106

 Referanser 

 Eksterne lenker 





Kategori:Norske skihoppere
Kategori:Norgesmestere i skihopp
Kategori:Olympiske mestere for Norge
Kategori:Verdensmestere i skiflyging
Kategori:Deltakere under Ski-VM 2017
Kategori:Deltakere for Norge under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Deltakere under Ski-VM 2021
Kategori:Kongepokalvinnere i skiidrett
Kategori:Personer fra Kongsberg kommune
Kategori:Deltakere for Norge under Vinter-OL 2022
Kategori:Skihoppere under Vinter-OL 2022
Kategori:Mesternes Mester-deltakere